CELEX: 32022D0627
Language: fi
Date: 2022-04-13 00:00:00
Title: Neuvoston päätös (YUTP) 2022/627, annettu 13 päivänä huhtikuuta 2022, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta

13.4.2022   
               
               
                  FI
               
               
                  Euroopan unionin virallinen lehti
               
               
                  L 116/6
               
            
         NEUVOSTON PÄÄTÖS (YUTP) 2022/627,
         annettu 13 päivänä huhtikuuta 2022,
         rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 17 päivänä maaliskuuta 2014 päätöksen 2014/145/YUTP (1).
                  
               
                     (2)
                  
                  
                     Venäjän federaation presidentti allekirjoitti 21 päivänä helmikuuta 2022 asetuksen, jossa tunnustetaan Ukrainan Donetskin ja Luhanskin alueiden, jotka eivät ole hallituksen valvomia, ”itsenäisyys ja suvereniteetti”, ja määräsi Venäjän asevoimien lähettämisestä kyseisille alueille.
                  
               
                     (3)
                  
                  
                     Venäjän federaation presidentti ilmoitti 24 päivänä helmikuuta 2022 sotilaallisesta operaatiosta Ukrainassa, ja Venäjän asevoimat aloittivat hyökkäyksen Ukrainaa vastaan.
                  
               
                     (4)
                  
                  
                     Näillä laittomilla sotilaallisilla toimillaan Venäjä loukkaa räikeästi Ukrainan alueellista koskemattomuutta, suvereniteettia ja itsenäisyyttä ja rikkoo karkeasti kansainvälistä oikeutta ja Yhdistyneiden kansakuntien peruskirjan periaatteita.
                  
               
                     (5)
                  
                  
                     Ottaen huomioon humanitaarisen kriisin, joka johtuu Venäjän federaation asevoimien provosoimattomasta hyökkäyksestä Ukrainaa vastaan, neuvosto katsoo, että kansainvälistä humanitaarista oikeutta noudattaen puolueettomien humanitaaristen toimijoiden olisi jatkettava Ukrainassa humanitaarisiin periaatteisiin nojaavia toimia Ukrainan siviiliväestön humanitaarisiin tarpeisiin vastaamiseksi.
                  
               
                     (6)
                  
                  
                     Sen vuoksi neuvosto katsoo, että tietyt Unionin humanitaarisina kumppaneina toimivat organisaatiot ja virastot olisi vapautettava kiellosta asettaa varoja tai taloudellisia resursseja luetteloon merkittyjen henkilöiden, yhteisöjen ja yhteisöjen saataville yksinomaan humanitaarisiin tarkoituksiin Ukrainassa.
                  
               
                     (7)
                  
                  
                     Lisäksi neuvosto katsoo, että olisi otettava käyttöön yksinomaan humanitaarisiin tarkoituksiin Ukrainassa tarkoitettu poikkeusmekanismi, jota sovelletaan luetteloon merkittyjen henkilöiden ja yhteisöjen varojen jäädyttämiseen ja rajoituksiin, jotka koskevat varojen tai taloudellisten resurssien asettamista kyseisten henkilöiden ja yhteisöjen saataville.
                  
               
                     (8)
                  
                  
                     Päätös 2014/145/YUTP olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään päätöksen 2014/145/YUTP 2 artiklaan kohdat seuraavasti:
            
               
                  ”11.   Edellä 2 kohdassa säädettyä kieltoa ei sovelleta unionin pilariarvioinnin piiriin kuuluviin järjestöihin ja virastoihin, joiden kanssa unioni on allekirjoittanut rahoitusta koskevan puitekumppanuussopimuksen, jonka perusteella kyseiset järjestöt ja virastot toimivat unionin humanitaarisina kumppaneina, edellyttäen, että 2 kohdassa tarkoitettuvarojen tai taloudellisten resurssien tarjoaminen on tarpeen yksinomaan humanitaarisiin tarkoituksiin Ukrainassa.
               
               
                  12.   Muissa kuin 2 kohdan piiriin kuuluvissa tapauksissa ja poiketen siitä, mitä 1 ja 2 kohdassa säädetään, jäsenvaltion toimivaltaiset viranomaiset voivat asianmukaisiksi katsominsa yleisin tai erityisin ehdoin antaa yleisiä tai erityisiä lupia tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen saataville edellyttäen, että tällaisia varoja tai taloudellisia resursseja tarvitaan yksinomaan humanitaarisiin tarkoituksiin Ukrainassa.
                  Jos toimivaltainen viranomainen ei anna kielteistä päätöstä, esitä tietopyyntöä tai lisäaikaa koskevaa ilmoitusta viiden työpäivän kuluessa lupapyynnön vastaanottamispäivästä, lupa katsotaan myönnetyksi.
                  Asianomaisen jäsenvaltion on ilmoitettava muille jäsenvaltioille ja komissiolle tämän kohdan nojalla myönnetystä luvasta kahden viikon kuluessa sen myöntämisestä.”
               
            
         
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 13 päivänä huhtikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  Neuvoston päätös 2014/145/YUTP, annettu 17 päivänä maaliskuuta 2014, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta (EUVL L 78, 17.3.2014, s. 16).